Protokoll for generalforsamling i 
Interessegruppe for Synshemmede EDB-brukere (ISE)
13. mars 2010

Sted: Tambartun kompetansesenter, Melhus.

Tid: kl 16.12--17.28.

Sak 1   Åpning

Lederen, Lise Bakkan, åpnet generalforsamlingen.

Sak 2   Godkjenning av innkalling og saksliste

Innkalling og saksliste ble enstemmig godkjent.

Sak 3    Navnopprop

Ved navnoppropet var 14 stemmeberettigede til stede.

Sak 4   Konstituering

a) Dirigent: Tormod Prytz enstemmig valgt.

b) Referent: Otto Prytz enstemmig valgt.

c) Protokollunderskrivere: Audgunn Myklebust og Terje Strømberg enstemmig valgt.

d) Tellenemnd: Øystein Fylling og Gina Watterud enstemmig valgt.

Sak 5   Årsberetning

a) Godkjenning av årsberetning 2009
Årsberetningen ble referert.
Det kom følgende merknader:
2.4. Valgkomité 2009: Årstallet rettes til 2010.
4.2. Generalforsamling 2009: I en setning strykes "for 2009", slik at ordlyden blir: "... det ble valgt en valgkomité som fikk til oppgave ...".
Årsberetningen ble enstemmig godkjent med ovenstående merknader.

b) Fastsettelse av årsberetningsperiode
Etter forslag fra styret vedtok generalforsamlingen enstemmig at årsberetningen skal følge kalenderåret.

Sak 6   Godkjenning av regnskap 2009

Regnskapet ble referert. Det hadde ikke lykkes styret å få tak i revisor.
Generalforsamlingen vedtok enstemmig:
"Generalforsamlingen godkjenner regnskapet dersom revisor anbefaler det."

Sak 7   Innsendte saker

Ingen saker forelå.

Sak 8   ISEs prioriteringer fremover

Sekretær Magne Bolme understreket at ISEs økonomiske situasjon forverres i og med at det ikke lenger er mulig å få gratis kurslokaler.
Nestleder Egil Berggren opplyste at styret hadde foretatt en ringerunde blant medlemmene, som ga grunn til optimisme.
Optimisme ble også uttrykt av andre medlemmer.

Sak 9   Fastsettelse av kontingent for 2010

Styrets forslag om uendret kontingent ble enstemmig vedtatt.

Sak 10   Forslag til budsjett 2010

Forslaget ble referert.
Budsjettforslaget ble enstemmig godkjent.

Sak 11   Misbruk av ISEs e-postliste

Sekretær Magne Bolme opplyste at et tidligere medlem av ISE har spredt sjikane til adresser vedkommende har samlet fra ISEs e-postliste. Han ønsket at generalforsamlingen skulle ta stilling til hvilken prosedyre styret skal følge i slike saker.
Lise Bakkan opplyste at den eneste som har tilgang til oversikten over listemedlemmer  og deres e-postadresser, er moderatoren.
Magne Bolme antydet at styret kunne ha mulighet til å utestenge fra ISEs e-postliste for bestandig medlemmer som misbruker listemedlemskapet. Vedkommende må i så fall kunne klage utestengelsen inn for generalforsamlingen.
Det ble reist tvil om det er juridisk dekning for et slikt skritt, og om det er mulig å bevise at det er listemedlemskapet som har vært misbrukt.
Følgende enstemmige vedtak ble fattet:
"Generalforsamlingen gir styret fullmakt til å lage reglement for bruk av ISEs e-postliste, etter å ha konsultert juridisk kompetanse."

Sak 12   Valg

Valgkomiteens innstilling ble referert.
Innstillingen ble enstemmig fulgt på alle punkter, og valgene fikk følgende utfall:

a) Styre:
Leder: Lise Bakkan, gjenvalg (1 år)
Nestleder: Egil Berggren, gjenvalg (2 år)
Sekretær: Terje Strømberg, ny (2 år)
Gjenstående:
Kasserer: Randi Kvåle
Varasekretær: Bjørn Lindefjeld

b) Varamedlemmer til styret (1 år):
1. Magne Bolme, ny
2. Unni Fauskrud, gjenvalg

c) Revisor og vararevisor (1 år):
Revisor: Dagfinn Sæther, gjenvalg (1 år)
Vararevisor: Torleif Kahrs, gjenvalg (1 år)

d) Redaksjonskomité for ISEtten (1 år):
Leder: Kari Larsen, gjenvalg
Medlem: Otto Prytz, gjenvalg
Medlem: Tor Ulland, gjenvalg
Vara: Lise Bakkan, ny

e) Valgkomité for 2011:
Leder: John Ulriksen, ny
Medlem: Magnar Høgalmen, gjenvalg
Medlem: Tormod Prytz, ny
Vara: Asbjørn Syslak, ny

Sak 13   Avslutning

Dirigenten takket for stort engasjement og god disiplin under møtet.

Den gjenvalgte lederen, Lise Bakkan, takket for tilliten, takket de uttredende tillitsvalgte for innsatsen og ønsket de nyvalgte velkommen til interessant og nyttig arbeid.

Møtet hevet.

Oslo, 06.04.2010,
Otto Prytz, referent

Audgunn Myklebust								Terje Strømberg